ไอแบงก์สู้ศึกเงินฝากตั้งเป้าระดมเงิน5พันล้าน
ไอแบงก์ พร้อมสู้ศึกเงินฝาก  ออก “ไอแบงก์ วะกาละห์ พลัส”  ผลตอบแทน 4% ตั้งเป้าระดมเงิน 5,000 ล้านบาท
31 ส.ค. 2554

ไอแบงก์ พร้อมสู้ศึกเงินฝาก  ออก “ไอแบงก์ วะกาละห์ พลัส”  ผลตอบแทน 4% ตั้งเป้าระดมเงิน 5,000 ล้านบาท 
นายธีรศักดิ์ สุวรรณยศ กรรมการผู้จัดการธนาคารอิสลามแห่งประเทศไทย (ไอแบงก์) เปิดเผยว่าธนาคารได้ออกผลิตภัณฑ์เงินฝากประจำไอแบงก์ วะกาละห์ พลัส  (ibank Wakalah Plus)  6 เดือน เพื่อเพิ่มทางเลือกให้กับลูกค้าที่ต้องการออมเงินระยะยาว  โดยจ่ายอัตราผลตอบแทนที่คาดว่าลูกค้าจะได้รับอยู่ที่ 4 % ต่อปี  ซึ่งธนาคารจะจ่ายผลตอบแทนเมื่อครบกำหนดระยะเวลาการฝาก โดยลูกค้าสามารถเปิดบัญชีได้ตั้งแต่ 1หมื่นบาท – 50 ล้านบาท ไม่จำกัดจำนวนครั้งในการฝาก  โดยตั้งเป้ายอดเงินฝากครั้งนี้ไว้ที่ 5,000 ล้านบาท  เริ่มเปิดให้บริการตั้งแต่ วันที่ 1 – 30 ก.ย.54 หรือจนกว่าจะเต็มวงเงิน